b'\n_START_ARTICLE_\nBorre\n_START_SECTION_\nTidligere Borre kommune\n_START_PARAGRAPH_\nBorre kommune ble opprettet som Borre formannskapsdistrikt i 1837._NEWLINE_1. januar 1858 ble Horten skilt ut fra Borre som egen kommune. Borre hadde da 2\xc2\xa0954 innbyggere. Horten hadde 4\xc2\xa0636._NEWLINE_En del av Borre med 287 innbyggere ble overf\xc3\xb8rt til Horten 1. august 1921. En ny del med 308 innbyggere ble overf\xc3\xb8rt 1. juli 1951._NEWLINE_1. januar 1965 ble Borre og \xc3\x85sg\xc3\xa5rdstrand kommuner samt en del av Sem (Stang, 126 innb) sl\xc3\xa5tt sammen til \xc3\xa9n kommune med navnet Borre._NEWLINE_1. januar 1986 ble gnr 30 bnr 284-293 (Skavli \xc3\xb8st) med 22 innbyggere i Borre overf\xc3\xb8rt til Horten._NEWLINE_1. januar 1988 ble Borre og Horten kommuner sl\xc3\xa5tt sammen til en kommune med navnet Borre._NEWLINE_1. juni 2002, etter folkeavstemning og regjeringsgodkjennelse, ble kommunens navn endret til Horten kommune.'